མཐོངས་ཡངས་སུ་གད་སྙིགས་བསྲེགས་ན་སྦགས་བཙོག་དངོས་རྫས་མང་པོ་འབྱུང་བ་སྟེ།དཔེར་ན་དབྱང་གཉིས་མུ་ཟི་འགྱུར་བ་དང་གཡེང་འཕྱོའི་རིལ་བུ།ཐཱན་དབྱང་འགྱུར་རྫས་དང་དུག་ཡོད་པའི་སྐྱེ་ལྡན་སྦགས་བཙོག་རྡུལ་ཕྲན་བཅས་ཚང་མར་མིའི་ལུས་ལ་གནོད་པ་ངེས་ཅན་ཞིག་ཡོད།དེའི་ཁྲོད་དབྱང་གཉིས་མུ་ཟི་འགྱུར་བའི་གར་ཚད་མཐོ་དུས་མིས་དབུགས་འབྱིན་དཀའ་བ་དང་།དེ་ལས་ཆགས་པའི་གཡེང་འཕྱོའི་རིལ་བུ་མིའི་དབུགས་ལམ་དུ་སོང་ན།གློ་བར་ཐད་ཀར་གནོད་པ་ཐེབས།གཡེང་འཕྱོའི་རིལ་བུ་ནང་གི་ས་རྡུལ་དང་དུ་བ་སོགས་དབུགས་ལམ་ནས་གློ་བར་སོང་ན།དབུགས་ལམ་མ་ལག་ཏུ་ནད་འབྱུང་སླ།ཐཱན་དབྱང་འགྱུར་རྫས་ཀྱིས་མིའི་མིག་དང་སྣ།མིད་པ།གློ་བ་སོགས་ལ་གནོད་པ་ཐེབས་པས།འགོས་ནད་མང་པོ་འབྱུང་ངེས།དཔེར་ན་གློ་ཡུ་ཡན་ལག་གཉན་ཚད་དང་གློ་བའི་གཉན་ཚད།གློ་བའི་སྐྲན་ནད་སོགས་ལྟ་བུ་རེད།